gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9967, del 28-10-2024 (2024/11765)

ANUNCI de l'expedient d'autorització ambiental integrada per a una indústria de fabricació de bateries, situada en el polígon 101, parcel·la 2 GAUSA (Parc Sagunt II) del municipi de Sagunt, promoguda per la mercantil Powerco Battery Spain, SA (exp. 086/24 IPPC).
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9967

Data del DOGV
:   28-10-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/11790

CVE
:   TXNE-Q-9236-35873

Data del document
:   21-10-2024

Organisme emissor
:   Conselleria de Medi Ambient, Infraestructures i Territori

Tipus de document
:   Anunci

De conformitat amb el que s'establix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, i en l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient indicat:

Peticionari: Powerco Battery Spain, SA, NIF: I86527615.

Emplaçament: polígon 101, parcel·la 2 GAUSA (Parc Sagunt II) de Sagunt (València).

Projecte: sol·licitud d'autorització ambiental integrada per a una indústria de fabricació de bateries amb estudi d'impacte ambiental.

El que es posa en general coneixement perquè, en el termini de 30 dies hàbils a partir de l'endemà de la publicació d'este anunci en el *Diari Oficial de la Generalitat Valenciana*, puguen presentar les corporacions i els particulars interessats les al·legacions que estimen convenients.

Durant este termini, els interessats podran examinar la documentació relativa al citat expedient en el portal web Expedients en tràmit d'informació pública (art. 30 de la Llei 6/2014), situat dins de l'apartat de Control Integrat de la Contaminació de l'Àrea de Qualitat Ambiental de la Generalitat Valenciana, i l'enllaç del qual és el següent:

<https://breu.gva.es/b/ug7x2iz2hm>

Finalitzat el període d'informació pública, quan siga procedent, s'anunciarà en el *Diari Oficial de la Generalitat Valenciana*  el moment en el qual podrà consultar-se en la pàgina web de la Conselleria competent l'informe relatiu a les al·legacions presentades.

  

València, 21 d'octubre de 2024

Jorge Blanco Coll

Director general de Qualitat i Educació Ambiental
Diari Oficial de la Generalitat Valenciana


Sumari del DOGV 9878, del 26-06-2024 (2024/6132)

Extracte de la convocatòria de 19 de juny de 2024, de la Universitat Miguel Hernández d'Elx, del programa de mobilitat internacional «ERASMUS +», modalitat Pràctiques, curs 2024/2025.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   9878

Data del DOGV
:   26-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6132


Data del document
:   19-06-2024

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * Universitat Miguel Hernández d'Elx

Extracte de la convocatòria de 19 de juny de 2024, de la Universitat Miguel Hernández d'Elx, del programa de mobilitat internacional «ERASMUS +», modalitat Pràctiques, curs 2024/2025. [2024/6132]  
BDNS (identif.): 770095  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/770095)  
  
Primer. Beneficiaris  
La present convocatòria està destinada als estudiants de la Universitat Miguel Hernández d'Elx per a la realització d'un període de pràctiques dins del programa de mobilitat internacional «ERASMUS +», modalitat Pràctiques.  
  
Segon. Objecte  
Atorgar ajudes als estudiants de la Universitat Miguel Hernández d'Elx que realitzen un període de pràctiques en qualsevol tipus d'organització, pública o privada, situada en qualsevol dels països dels estats membres de la UE, tercers països associats al programa i tercers països no associats al programa a l'empara del programa de mobilitat internacional «ERASMUS +» durant el curs acadèmic 2024/2025.  
  
  
Tercer. Bases reguladores  
Disponibles en: https://boumh.umh.es/files/2024/06/RR\_01540\_2024.pdf  
  
Quart. Quantia  
37.500 €.  
  
Quint. Termini de presentació de sol·licituds.  
El termini de presentació de sol·licituds s'obri l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana (DOGV) i es tanca al cap de deu dies hàbils.  
  
  
Elx, 19 de juny de 2024.- El rector: Juan José Ruiz Martínez.
Diari Oficial de la Generalitat Valenciana


Sumari del DOGV 9916, del 16-08-2024 (2024/8462)

ANUNCI de l'actualització de tarifes de subministrament d'aigua potable i conservació de comptadors de Sempere.
---------------------------------------------------------------------------------------------------------------

### Dades del document

Número de DOGV
:   9916

Data del DOGV
:   16-08-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/8462

CVE
:   BPJY-A-1581-2706

Data del document
:   09-08-2024

Organisme emissor
:   Empresa General Valenciana del Agua, SA

Tipus de document
:   Anunci

S’informa, per al coneixement general, que amb data 28 de juny de 2024, es va presentar a tràmit davant de la Comissió de Preus de la Generalitat Valenciana la sol·licitud de modificació de tarifes de subministrament domiciliari a Sempere, prèviament presentada a l’Ajuntament, i una vegada transcorreguts els terminis preceptius sense haver-hi rebut al·legacions, i atenent el que s’estableix en l’article 13.3 del Decret 68/2013, de 7 de juny, del Consell de la Generalitat Valenciana, la tarifa que haurà d’aplicar-se a partir de la present publicació serà:

Tarifa que s’aprova:

|  |  |
| --- | --- |
| Aigua potable | |
| *Quota de servei* | *Domèstics* |
| *Cabal permanent* | *Euros/mes* |
| *(Q3)m³/hora* |  |
| tots | 4,731 |
| *Quota consum* | *Domèstics* |
| *Límits mensuals* | *Euros/m³* |
| Bloc I fins a 7,67 | 0,550 |
| Bloc II més 7,67 | 0,803 |
| *Conservació comptador* | *Domèstics* |
| *Cabal permanent* | *Euros/mes* |
| *(Q3)m³/hora* |  |
| Tots | 1,432 |

  

Sobre les presents tarifes s'aplicarà l'IVA, d'acord amb el que estableix la Llei 37/1992, de 28 de desembre.

Cosa que es fa pública per al coneixement general.

  

València, 9 d'agost de 2024

Juan Ángel Conca Pardo

Gerent
Diari Oficial de la Generalitat Valenciana


Sumari del DOGV 9986, del 18-11-2024 (2024/11770)

RESOLUCIÓ de 31 d’octubre de 2024, per la qual es nomena professora titular d'universitat en l’àrea de coneixement d’Antropologia Social.
-----------------------------------------------------------------------------------------------------------------------------------------

### Dades del document

Número de DOGV
:   9986

Data del DOGV
:   18-11-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/11023

CVE
:   IZEF-N-2886-10866

Data del document
:   31-10-2024

Organisme emissor
:   Universitat d'Alacant

Tipus de document
:   Resolució

D’acord amb la proposta elevada per la comissió nomenada per a jutjar la plaça de professor/a titular d'universitat número DF00378, convocada per la Resolució d’11 de juny de 2024 (BOE 18.06.2024), de l’àrea de coneixement d’Antropologia Social, Departament d’Humanitats Contemporànies, i una vegada presentada per la persona interessada la documentació a què fa referència la base novena de la convocatòria, aquest rectorat resol:

En ús de les atribucions conferides per la Llei orgànica 2/2023, de 22 de març, del sistema universitari, i la resta de disposicions que la despleguen, nomenar María del Pilar Espeso Molinero professora titular d'universitat de l’àrea de coneixement d’Antropologia Social, adscrita al Departament d’Humanitats Contemporànies.

Contra aquesta resolució, que esgota la via administrativa, la persona interessada hi pot interposar un recurs contenciós administratiu davant del jutjat contenciós administratiu d’Alacant competent, en el termini de dos mesos comptadors a partir de l’endemà de ser publicada, de conformitat amb el que estableixen l’article 114 de la Llei 39/2015, d’1 d’octubre, del procediment administratiu comú de les administracions públiques; l’article 38.4 de la Llei orgànica 2/2023, de 22 de març, del sistema universitari, i l’article 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, hi pot interposar un recurs de reposició en el termini d’un mes comptador a partir de l’endemà de ser publicada, davant de la rectora, d’acord amb el que disposen els articles 123 i 124 de la Llei 39/2015.

  

Alacant, 31 d'octubre de 2024

Juan Mora Pastor

Rector en funcions
Diari Oficial de la Generalitat Valenciana


Sumari del DOGV 9938, del 17-09-2024 (2024/9276)

ANUNCI pel qual se sotmet a informació pública l'estructura de costos a l'efecte de la fórmula de revisió de preus de l’actualització del projecte de servici públic de transport CV-006, Castelló Metropolitana Sud.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9938

Data del DOGV
:   17-09-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/9276

CVE
:   JRGB-W-5658-4437

Data del document
:   13-08-2024

Organisme emissor
:   Conselleria de Medi Ambient, Infraestructures i Territori

Tipus de document
:   Anunci

La Conselleria de Medi Ambient, Infraestructures i Territori ha aprovat inicialment la proposta de l’estructura de costos a l'efecte de la fórmula de revisió de preus per a l'actualització del projecte de servici públic de transport CV-006, Castelló Metropolitana Sud.

De conformitat amb l'article 9.7 del Reial decret 55/2017, de 3 de febrer, pel qual es desplega la Llei 2/2015, de 30 de març, de desindexació de l'economia espanyola, se sotmet a informació pública l’esmentada proposta d'estructura de costos per un termini de 20 dies hàbils comptats a partir de l’endemà de la publicació de l'anunci d'informació pública en el *Diari Oficial de la Generalitat Valenciana*, perquè qualsevol persona interessada puga presentar les al·legacions que considere oportunes.

L'esmentada proposta d'estructura de costos es podrà consultar en els servicis centrals de la Conselleria de Medi Ambient, Infraestructures i Territori en la ciutat administrativa 9 d'Octubre, torre 1, carrer de la Democràcia, número 77 (planta 9a), de València, de dilluns a divendres de 09:00 a 14:00 hores, excepte festius. Així mateix, estarà a la disposició de les persones interessades en la pàgina web de la Conselleria de Medi Ambient, Infraestructures i Territori:

[https://mediambient.gva.es/va/web/transportes/projectes-definitius-de-servei-public-de-transports-de-viatgers-amb-autobus](https://mediambient.gva.es/es/web/transportes/projectes-definitius-de-servei-public-de-transports-de-viatgers-amb-autobus)

Les al·legacions es podran presentar, dirigides a esta Direcció General de Transports i Logística, a través de l'enllaç de la seu electrònica de la Generalitat Valenciana següent:

[https://www.gva.es/va/inicio/procedimientos?id\_proc=g95565](https://www.gva.es/es/inicio/procedimientos?id_proc=G95565)

  

València, 13 d'agost de 2024

Manuel Ríos Pérez

Director general de Transports i Logística
Diari Oficial de la Generalitat Valenciana


Sumari del DOGV 9897, del 19-07-2024 (2024/7190)

RESOLUCIÓ de Presidència 834/XI, de 15 de juliol, de Les Corts Valencianes, de nomenament del director de l’Agència de Prevenció i Lluita contra el Frau i la Corrupció de la Comunitat Valenciana.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9897

Data del DOGV
:   19-07-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/7190

CVE
:   GUJR-Z-4271-8738

Data del document
:   15-07-2024

Organisme emissor
:   Corts Valencianes

Tipus de document
:   Resolució

Anàlisi jurídica

Presidència de Les Corts Valencianes

De conformitat amb allò que es disposa en l’article 26.6 de la Llei 11/2016, de 28 de novembre, de la Generalitat, de l’Agència de Prevenció i Lluita contra el Frau i la Corrupció de la Comunitat Valenciana, i una vegada elegit pel Ple de la Cambra, Eduardo Beut González com a director de l’Agència en sessió de 15 de juliol de 2024, he resolt:

Nomenar director de l’Agència de prevenció i lluita contra el frau i la corrupció de la Comunitat Valenciana  Eduardo Beut González.

Així mateix, ordene la publicació de la present resolució en el *Butlletí Oficial de Les Corts Valencianes*  i en el *Diari Oficial de la Generalitat Valenciana.*

  

València, 15 de juliol de 2024

Llanos Massó Linares

President
Diari Oficial de la Generalitat Valenciana


Sumari del DOGV 9850, del 16-05-2024 (2024/3539)

Anunci de la convocatòria per a la provisió en propietat d'una plaça d'oficial d'obres i serveis, pel sistema d'oposició lliure.
--------------------------------------------------------------------------------------------------------------------------------

### Dades del document

Número de DOGV
:   9850

Data del DOGV
:   16-05-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/3539


Data del document
:   22-04-2024

Organisme emissor
:   Ajuntament d'Algemesí

Tipus de document
:   Anunci

Anunci de la convocatòria per a la provisió en propietat d'una plaça d'oficial d'obres i serveis, pel sistema d'oposició lliure. [2024/3539]  
Per acord de la Junta de Govern Local, en sessió celebrada el dia 23 de febrer de 2024, es van aprovar les bases i la convocatòria per a la provisió en propietat d'una plaça d'oficial d'obres i serveis pertanyent a l'escala d'administració especial, subescala serveis especials, classe personal d'oficis, amb grup/subgrup de titulació C2 pel sistema d'oposició lliure.  
Les bases íntegres de la convocatòria s'han publicat en el Butlletí Oficial de la Província de València número 77, de 22 d'abril de 2024, en el web municipal i en el tauler d'edictes de l'Ajuntament.  
El termini de presentació de sol·licituds serà de 20 dies hàbils a comptar des de l'endemà de la publicació d'aquest anunci en el Boletín Oficial del Estado.  
Cosa que es fa pública per a coneixement general.  
  
Algemesí, 22 d'abril de 2024.- L'alcalde: José Javier Sanchis Bretones.
Diari Oficial de la Generalitat Valenciana


Sumari del DOGV 9907, del 02-08-2024 (2024/8091)

RESOLUCIÓ de 31 de juliol de 2024, del president de l’Institut Valencià d’Art Modern, per la qual se suspén cautelarment la Resolució de 4 de juliol de 2024, per la qual es dona publicitat a les bases del procediment per a la selecció de la direcció de l’entitat, en execució de l’acte de la Sala contenciosa administrativa del Tribunal Superior de Justícia de la Comunitat Valenciana de 30 de juliol de 2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9907

Data del DOGV
:   02-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8091

CVE
:   LSUD-D-7039-1995

Data del document
:   31-07-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

En el *Diari Oficial de la Generalitat Valenciana*, de 8 de juliol de 2024, es publica la Resolució de 4 de juliol de 2024, del president de l’Institut Valencià d’Art Modern (IVAM), per la qual es dona publicitat a les bases del procediment per a la selecció de la direcció de l’entitat.

Amb data 17 de juliol s’interposa recurs contenciós administratiu contra esta resolució, davant la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana.

El termini per a presentar candidatures és de vint dies, tenint en compte que este període abastaria part del mes d’agost que és hàbil en via administrativa, però no ho és per a la tramitació del procediment en l’orde jurisdiccional contenciós administratiu. Amb data 30 de juliol de 2024, la Sala ha resolt, de conformitat amb l’article 135.1 a) de la Llei de la jurisdicció contenciosa administrativa, acordar la mesura cautelar de suspensió de la Resolució de 4 de juliol de 2024, del president d’Institut Valencià d’Art Modern (IVAM), per la qual es dona publicitat a les bases del procediment per a la selecció de la direcció de l’entitat publicada en el DOGV, així com el procediment de selecció de la direcció de l’IVAM.

En virtut d’això, i en execució del citat acte judicial,

RESOLC

*Primer*

Suspendre, cautelarment, la Resolució de 4 de juliol de 2024, del president de l’Institut Valencià d’Art Modern (IVAM), per la qual es dona publicitat a les bases del procediment per a la selecció de la direcció de l’entitat, publicada en el DOGV, així com el procediment de selecció de l’IVAM.

*Segon*

Publicar esta resolució en el *Diari Oficial de la Generalitat Valenciana*.

  

València, 31 de juliol de 2024

José Antonio Rovira Jover

El president de l’Institut Valencià d’Art Modern
Diari Oficial de la Generalitat Valenciana


Sumari del DOGV 9945, del 26-09-2024 (2024/9757)

ANUNCI del tràmit de consulta pública prèvia, en relació amb la proposta del projecte de decret del Consell, sobre registre i autorització de centres i servicis d'atenció i prevenció de les addiccions, en la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9945

Data del DOGV
:   26-09-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/9757

CVE
:   VOTW-P-9428-1415

Data del document
:   27-08-2024

Organisme emissor
:   Conselleria de Sanitat

Tipus de document
:   Anunci

En compliment del que es disposa en l'article 133.1 de la Llei 39/2015, d'1 d'octubre, de procediment administratiu comú de les administracions públiques, i dels articles 14 i 15 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, s'anuncia la consulta pública prèvia del projecte de decret del Consell, sobre registre i autorització de centres i servicis d'atenció i prevenció de les addiccions, en la Comunitat Valenciana.

A este efecte de donar compliment a la norma referenciada, s'obri un termini de 15 dies naturals comptats a partir de l'endemà de la publicació del present anunci en el *Diari Oficial de la Generalitat Valenciana*, a fi de recaptar l'opinió de la ciutadania.

En el següent enllaç de la pàgina web de la Conselleria de Sanitat

<https://www.san.gva.es/ca/web/normativa/consulta-publica-previa>  pot ser consultada la informació sobre els antecedents, els problemes que es pretenen solucionar amb la nova regulació, la necessitat i l'oportunitat de la seua aprovació, els objectius, les possibles solucions alternatives, i tota la informació que puga ajudar la ciutadania a formar-se una opinió sobre la iniciativa.

Les aportacions i opinions es podran efectuar en l'adreça de correu electrònic[dg\_jiihovfvfluqk@daw.ef](mailto:kv_fanhhmlqrsxjr@oeo.vf)

  

València, 27 d'agost de 2024

María Jesús Arilla Morell

Directora general d'Atenció Hospitalària
Diari Oficial de la Generalitat Valenciana


Sumari del DOGV 9983, del 14-11-2024 (2024/11548)

ACORD de 12 de novembre de 2024, del Consell, d’autorització de l’expedient de rescabalament ERESAR/2024/08R06/0193 per obligacions contretes en 2022
-----------------------------------------------------------------------------------------------------------------------------------------------------

### Dades del document

Número de DOGV
:   9983

Data del DOGV
:   14-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11424

CVE
:   GXOX-M-5704-10639

Data del document
:   12-11-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Acord

D’acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la vicepresidenta del Consell i consellera de Servicis Socials, Igualtat i Vivenda, el Consell, prèvia deliberació,

ACORDA

*Primer*

Autoritzar l'aprovació per la persona titular de la Vicepresidència i Conselleria de Servicis Socials, Igualtat i Vivenda  de l'expedient de rescabalament ERESAR/2024/08R06/0193 a favor de Fundació Diagrama Intervenció Psicosocial a conseqüència de la prestació del servei d'atenció residencia per acord d’acció concertada durant el període comprés entre l’1 de juliol a 30 de novembre de 2022, per un import de 299.980,16 euros (IVA exempt).

*Segon*

Autoritzar la imputació al pressupost corrent de 2024 les obligacions econòmiques generades entre l’1 de juliol a 30 de novembre de 2022, per un import de 299.980,16 euros.

  

València, 12 de novembre de 2024

Susana Camarero Benítez

Consellera secretària